Við samdráttinn er blóði dælt frá gáttum niður í slegla , frá hægri slegli til lungnablóðrásar og frá vinstri slegli út í líkamann . Þar taka við His-knippi og Purkinje-þræðir sem leiða boðspennu eftir sleglum og valda afskautun og samdrætti þeirra . Vegna torleiðni í AV-hnútnum berst aðeins hluti þessarar boðspennu niður í slegla og því verður eiginlegur hjartsláttur óreglulegur með tíðni allt að 120 - 150 slög á mínútu . Í þessu ástandi nær hjartað ekki að fyllast almennilega milli þess sem sleglarnir dragast saman og dælir þar af leiðandi ekki nægu blóði . Sleglatif er tilviljanakennd rafleiðni í sleglum sem kemur fram á hjartalínuriti sem óregluleg rafvirkni og veldur engum samdrætti í sleglum og einstaklingur verður meðvitundarlaus . Hægataktur sínushnútar getur verið tímabundið ástand með eðlilegri leiðni inn á milli og mörg lyf sem hægja á hjartslætti geta gert ástandið verra og kallað fram einkenni . Það er sjaldan sem hjartsláttur dettur alveg út í SSS þar sem AV-hnúturinn , sem hefur næst hraðasta boðspennutíðni , tekur við ef sínushnúturinn starfar ekki rétt í lengri tíma . Í 3° AV-blokk eru engin tengsl á milli gátta og slegla og því engin tengsl á milli P-takka og QRS-komplexa á hjartalínuriti . Í þessu tilfelli tekur sérhæft leiðslukerfi slegla við en eðlislæg boðspennutíðni þess er mun hægari og veldur þar með hægari hjartslætti og hjartað dælir minna blóði á mínútu . Við SSS með einkennum , 2° AV-blokk með einkennum og 3° AV-blokk er meðferð oftast ísetning varanlegs gangráðs . Hjartsláttartruflanir eru greindar með hjartalínuriti en þar sem sumar þeirra koma aðeins fram af og til er stundum brugðið á það ráð að tengja sjúkling við svokallaðan Holter-sírita , oftast í sólarhring , sem skráir stöðugt hjartalínurit . Ef sjúklingur finnur fyrir einkennum skráir hann það niður og eftir á er farið yfir hjartalínuritið og athugað hvort hjartsláttartruflanir sjáist og þá hvort þær fari saman við einkenni sem komu fram . Við gáttatifi og gáttaflökti eru einnig til inngripsmeiri aðgerðir þar sem með þræðingartækni er brennt fyrir þann hluta hjartavefs sem myndar óeðlilega boðspennu .